Notum sit omnibus presentibus et posteris quod Agnes de Braio dederit Deo et ecclesie Molismi terciam partem alodii sui quod habebat ( apud ) Blaringahan , decimam quoque et quedam prata et quosdam casatos . Postea Flandrensis comes Rotbertus ad Sanctum Osmelium aliquando advenit ; affuit et ipsa Agnes ibique ipsum alodium , et quicquid supradicte ecclesie dederat , in manu comitis reddidit . Idem comes ecclesie Molismi jure perpetuo tenendum Berengario et Fulcone Molismensibus monachis presentibus tradidit . Hujus rei testes sunt : Ingorrannus de Hesdun , Baudricus de Cohan , Segardus de Estario , Galterius de Falmenberge , Ergoldus de Espen ; item Baudricus de Alneto , Balduinus de Fontibus , Teodebertus de Sarcus , Fulcherius de Blaringahan .

Agnes de Braio

Molismi

Blaringahan

Flandrensis

Rotbertus

Sanctum Osmelium

Agnes

Berengario

Fulcone

Molismensibus

Ingorrannus de Hesdun

Baudricus de Cohan

Segardus de Estario

Galterius de Falmenberge

Ergoldus de Espen

Baudricus de Alneto

Balduinus de Fontibus

Teodebertus de Sarcus

Fulcherius de Blaringahan


Notificetur omnibus sancte ecclesie fidelibus quod donnus Rotbertus Lingonensis episcopus , in plenaria sinodo cum clero suo residens , concessit Deo et Sancte Marie et monachis Molismensibus altare de Jevrellis et quicquid ad altare pertinet , tali conventione ut , quamdiu duo clerici , hoc est Teodericus de Mandalis et Durannus frater ejus , viverent , quibus predictus episcopus idem altare jam antea concesserat , monachi sextam partem offerendarum tribus tantum solennitatibus pro vestitura haberent : hoc est Omnium Sanctorum , Natali Domini atque Pascha . Post decessum vero eorum idem altare ad ecclesiam Molismensem et ad jus monachorum ita libere rediret , ut eorum dicioni subderetur , et presbiter eorum arbitrio in eadem ecclesia constitueretur salvis per omnia Sancti Mammetis et ecclesie Lingonensis consuetudinibus . Hujus concessionis testes sunt : Amaldricus decanus , Gocelinus archidiaconus , Wilencus archidiaconus , Warnerius archidiaconus , Boso decanus de Monte Barro , Hanricus decanus Montis Latisconii , Widricus de It , Boso de Barro . Paganus clericus Divionensis , Willelmus decanus Molismensis , Walcherus presbiter , postremo tota sinodus que tunc plenissime convenerat .

Rotbertus

Lingonensis

Sancte Marie

Molismensibus

Jevrellis

Teodericus de Mandalis

Durannus

Molismensem

Lingonensis

Amaldricus

Gocelinus

Wilencus

Warnerius

Boso decanus de Monte Barro

Hanricus decanus Montis Latisconii

Widricus de It

Boso de Barro

Paganus

Divionensis

Willelmus

Molismensis

Walcherus


Notum sit omnibus quod miles quidam nomine Marcus concessione Hugonis Grossi , a quo tenebat , dedit Deo et Sancte Marie Molismensi ecclesiam de Lucheio et quicquid inde habemus , laudante donno Iterio de Toceio de cujus casamento erat ; qui etiam Iterius auxit donum de suo proprio dans scilicet monachis duas olcas alodii sui in eadem villa , quas proprias tenebat , et de suo alodio quantum propria eorum araret carruca , et quantum ipsi monachi ad prata de brolio suo extirpare possent , et totum usuarium in silvis , in pascuis et in aquis ad nostros proprios usus . Testes sunt Balduinus , Eldrecus , Andreas prepositus , Wido capellanus . Postea vero donnus Hugo frater ejus , quem de rebus suis , antequam Jerosolimam iret , ubi mortuus fuit , heredem constituerat , quicquid frater ejus Iterius Molismensi ecclesie donaverat , gratanter concessit , insuper et suam tertiam partem de ipso eodem alodio supradicto ad augmentationem donavit . Deinde quoque ipse Hugo , divina gratia inspirante et etiam cujusdam fratris nostri Johannis monachi exhortatione , dedit ecclesie Molismi pro anime sue ac sui fratris Iterii salute , fratre suo Norgaudo laudante , de alodio Crisennon indeterminato quantum ad ecclesie omniumque officinarum edificationem et ad ortum et ad virgultum et cimiterium necesse erat . Huic vero donationi adjecit et aliam , scilicet predicti alodii sui terciam partem . Quam donationem , cum ambo Jerosolimam tenderent et Castellionem in Burgundia pervenirent , ibidem donnus Hugo renovavit , et Norgaudus frater ejus laudavit et ob hoc inde triginta solidos habuit . Similiter et donno Hugoni quedam magni precii mula tunc fuit omnino dono concessa , que antea tantum erat sibi prestita . Testes Johannes , Radulfus , Walterius ( de ) monachis ; de laicis fuerunt Briannus filius Odonis Curta Coxa , Gosbertus Martinus , Tecelinus Polesius . Cum vero Jerosolimam pertingere non potuerunt , ad propria regredi festinaverunt . Regresso igitur Hugone , locum de Crisennon cepit magis magisque diligere , ecclesiam lapideam lignea prostrata construere , sua illic deferre , omnino in ejusdem loci augmento animum suum applicare . Sed cum de regressione sua valde dubitare videretur , rursum paravit viam ut suum votum impleretur . Cum autem de hac patria recedere debuit , domini sui Humbaudi Autissioderensis episcopi presentiam adiit et donum , quod Sancte Marie Molismensi fecerat , in custodia sua ac defensione posuit , et etiam priorem ipsius loci Walterium nomine in manibus reddidit , rogans eum ut , quandiu viveret , Molismensis ecclesie testis fidelis ubique foret . Testes sunt : ipse donnus Humbaudus Autissioderensis episcopus , Wauterius archipresbiter , Rotbertus capellanus , Odo de Avalone , Erveus frater Alexandri .

Marcus

Hugonis Grossi

Sancte Marie Molismensi

Lucheio

Iterio de Toceio

Iterius

Balduinus

Eldrecus

Andreas

Wido

Hugo

Jerosolimam

Iterius

Molismensi

Hugo

Johannis

Norgaudo

Crisennon

Jerosolimam

Castellionem

Burgundia

Hugo

Norgaudus

Hugoni

Johannes

Radulfus

Walterius

Briannus

Odonis Curta Coxa

Gosbertus Martinus

Tecelinus Polesius

Jerosolimam

Hugone

Crisennon

Humbaudi

Autissioderensis

Sancte Marie Molismensi

Walterium

Molismensis

Humbaudus

Autissioderensis

Wauterius

Rotbertus

Odo de Avalone

Erveus

Alexandri


Quia teste beato Johanne ewangelista mundus in maligno positus est , et , instigante diabolo bonorum omnium inimico , plurimi in seculari vita degentes exardescente cupiditate , que radix omnium malorum est , bona vel que ipsi vel que alii pro salute animarum suarum faciunt , obliviscuntur : ideo notitie omnium fidelium tam futurorum quam presentium per litteras intimare curavimus donum quoddam quod Elisabeth soror Hugonis de Bullo Monte fecit Molismensi ecclesie . Veniens namque memorata mulier cum unico filio parvulo Odone nomine , in jamdicto loco seculum funditus derelinquens , eundem filium suum Deo obtulit , ut cum aliis fratribus in monachico habitu in Dei servitio sancteque ejus genitricis Marie assidue permaneret , et ipsa cum aliis mulieribus in loco eodem , postpositis omnibus seculi curis , religiose viveret . Cumque hoc devota mente ad perfectum perduxisset , providens ne aliqua sibi vel filio suo aliquid habendi spes inesse posset , ex alodio suo vocabulo Senlardiscurtis et ex omnibus que ad ipsum pertinebant , in servis et in ancillis , in nemore et in pratis et in omnibus redditibus que ad ipsum alodium pertinebant , fecit donum Deo et Beate Marie semper virgini , sibique in predicto loco , scilicet Molismensi , jugiter servientibus monachis , excepto hoc quod dedit ecclesie Sancti Michaelis in eadem regione posite . Hujus donationis testes existunt Albertus de Alnaco , Odolricus de Castanedo et Macelinus frater ejus , Wilelmus miles et Boso infans , Lanfredus advocatus et Amaldricus filius ejus , Herbertus et frater ejus Martinus , Emerius major , Albertus capellanus de Bullo Monte et Hugo capellanus Senlardiscurtis .

Elisabeth

Hugonis de Bullo Monte

Molismensi

Odone

Dei

Senlardiscurtis

Molismensi

Sancti Michaelis

Albertus de Alnaco

Odolricus de Castanedo

Macelinus

Wilelmus

Boso

Lanfredus

Amaldricus

Herbertus

Martinus

Emerius

Albertus capellanus de Bullo Monte

Hugo

Senlardiscurtis


Roberto reverentissimo abbati , immo omni congregationi sibi commisse , conventus Sancte Marie de Salis salutem et proficere in Domino . Ex parte vestra quidam venerabilis monacus Odo veniens ad nos de quadam terra , que penes vos est , a nobis requisivit concessionem : que est de jure ecclesie nostre ; et nos tam pro religione vestra quam pro recuperatione et recognitione terre ipsius , prout insequenti determinatum est , petitioni illius condescendimus . Inter nos igitur et prefatum monachum convenimus hoc modo , ut in unoquoque anno infra spacium quadragesime XXti . solidos Bituricenses censum pro terra ista persolvat huic ecclesie , et sic nostro assensu eam in perpetuum jure ecclesiastico et ratione veritatis vestra ecclesia possideat . Quod si de ipsa terra placitum aut calumpnia vobis supervenerit , quibus nos interesse pro aliqua dissertione necessarium fuerit , vestro sumptu et vestra equitatura pro causa ipsa defendenda nos illuc ire est in eadem conventione . Hoc idem iterum per manum episcopi vestri ex parte vestra constituimus firmari , quod et nos ad ipsam corroborationem ab archiepiscopo nostro firmandam adsignavimus . Sit autem inter nos et vos fraternitas communis ; et si forte aliquis nostrum monachus esse voluerit , gratis eum suscipiatis ; et si sanus ad vos venerit , benigne ei necessaria subministretis . Valete . ITEM UNDE SUPRA . — Illud quod minus est in carta ista , cum inter nos et vos scriptum fecerimus , suppleatur . Illos autem qui hanc terram usque modo injuste obtinuerunt et se peccasse postmodum recognoscent , in absolutione ponemus in quantum nobis fas fuerit . Quisquis igitur hanc cartulam legerit vel ab aliquo recitari audierit , cognoscat et veraciter credat hujus prescripte conventionis suppletionem vel confirmationem factam esse apud Bituricam civitatem per manum domni Roberti Molismensium abbatis et monachorum suorum qui cum illo fuerunt , et per manum Giraudi prioris Sancte Marie de Salis cum ceteris ipsius ecclesie canonicis , tali videlicet modo , quod memoratus prior Giraudus assensu et voluntate fratrum suorum in communi eorum capitulo concessit ecclesie Molismensi quicquid habebant apud Mercennacum vel Bissiacum , totam scilicet terram harum duarum villarum et quidquid ad eas pertinet , nichil sibi omnino retinendo preter impositum censum , qui per singulos annos solvetur , XXti . scilicet solidos Bituricenses . Et ut hec conventio ab utraque ecclesia fideliter teneretur , concesserunt sibi ad invicem suam societatem . Et pro pacis karitatisque custodia prefatus prior Giraudus domno Roberto abbati pacis osculum dedit et se suosque hec fideliter servaturos promisit , et domnus abbas eandem fidem a se suisque servandam similiter affirmavit . Notandum vero quod omnium , qui hanc terram Sancte Marie et ecclesie Molismensi dederunt vel postea reddituri sunt , absolutionem domno Roberto abbati , quantum ad ipsos adtinet , concesserunt . Huic conventioni confirmande interfuerunt canonici Sancti Stephani Araudus de Briora , Arnustus Bulcardus et alii . Ut igitur hec certiora et ratione veritatis credantur subnixa , scriptum quod rex Guntrannus ecclesie de Salis de supradicta terra fieri jussit transcribsimus et ad videndum paratum , sicut in subsequenti pagina habetur , notavimus . ITEM UNDE SUPRA . — Fuit quidam rex Francorum , vir xpistianissimus , nomine Guntrannus , qui inter ceteras Dei ecclesias , que plurime apud Bituricas habebantur , locum Sancte Marie de Salis precipua dilectione coluit . Et quia ipsa ecclesia sua propria erat , multis ipsum locum muneribus vel amplis possessionum largitionibus honorifice ditavit . Inter cetera igitur dona concessit memoratus princeps Sancte Marie de Salis duas curias in Lingonensi territorio , unam , que vocatur Mercennacus , et aliam , que nuncupatur Bissiacus , et quicquid ad easdem curias pertinet in terris , in pratis sive in silvis .

Roberto

Sancte Marie de Salis

Odo

XXti

Bituricenses

Bituricam

Roberti

Molismensium

Giraudi

Salis

Giraudus

Molismensi

Mercennacum

Bissiacum

XXti

Bituricenses

Giraudus

Roberto

Sancte Marie

Molismensi

Roberto

Sancti Stephani Araudus de Briora

Arnustus Bulcardus

Guntrannus

Salis

Francorum

Guntrannus

Bituricas

Sancte Marie de Salis

Sancte Marie de Salis

Lingonensi

Mercennacus

Bissiacus


Notum volumus fieri tam presentibus quam futuris quod donnus Walterius de dongione Brenensi , annuente uxore sua Adelina filiisque suis Teotbaudo et Widone cum ceteris liberis ejus , dedit Sancte Marie Molismensi et abbati ejusdem loci nomine Rotberto ( et ) fratribus inibi Deo servientibus quicquid jure hereditario possidebat apud Villare Radonis in servis et ancillis , in terris cultis et incultis , in pratis et in silvis et aquarum decursibus , in decimis et omnibus ad ecclesiam prefati loci pertinentibus , in justiciis etiam cunctisque consuetudinariis supradicte hereditatis redditibus , nichil omnino in manu sua ex omnibus retinens . Hoc enim fecit miles predictus , donnus scilicet Walterius , tali intentione ut Deus misereatur sui et uxoris sue omniumque heredum suorum et antecessorum , fratresque omnes totius congregationis Sancte Marie Molismensis tam orationum suarum quam elemosinarum cunctorumque beneficiorum suorum predictum Walterium et uxorem ejus , necnon et liberos et predecessores illius , habeant Xpisto juvante consortes et participes . Hec autem donatio facta est presente et teste comite Brenensi Walterio et filio ejus Engelberto , postea monacho , necnon etiam assistentibus testibus Rainerio de Tillo et Hugone fratre ejus , Pagano de Aqua , Galone de Berticurte , Witerio , Sieboldo , Arlebaudo , Hirberto , Nocherio , pluribus de curia comitis Brenensis . Simili modo dederunt Sancte Marie Molismensi Walterius et frater ejus Paganus de Aqua quicquid jure hereditario possidebant apud Vilare Radonis ; mansum enim unum dedit Sancte Marie uxor Rainaldi ad Templas pro remedio anime ipsius prefati Rainaldi mariti sui conjacentis ad caput capelle . Regnante Philippo rege in Francia hec donatio facta est , et presidente apud Trecas in episcopatu Hugone filio Witerii de Domno Petro .

Walterius

Brenensi

Adelina

Teotbaudo

Widone

Sancte Marie Molismensi

Rotberto

Villare Radonis

Walterius

Sancte Marie Molismensis

Walterium

Brenensi

Walterio

Engelberto

Rainerio de Tillo

Hugone

Pagano de Aqua

Galone de Berticurte

Witerio

Sieboldo

Arlebaudo

Hirberto

Nocherio

Brenensis

Sancte Marie Molismensi

Walterius

Paganus de Aqua

Vilare Radonis

Sancte Marie

Rainaldi

Templas

Rainaldi

Philippo

Francia

Trecas

Witerii de Domno Petro


Notum sit omnibus tam futuris quam presentibus quod Haymo de Brevi Muro et Capilinus ejus filius , et Airardus et Manases fratres sui Deo et Sancte Marie uxorem Emmaffredi de Neceiaco cum pueris suis , tam nascituris quam natis , liberam concesserunt ; qui ob hanc absolutionem sexaginta solidos habuerunt . Hujus vero deliberationis testes fuerunt Walterius de Monteneiaco , Acheus ejus consanguineus , Teodericus carpentarius et Erminardus frater ejus , Enreldus villicus Sancte Marie Molismensis , Hubertus qui cognominatur Episcopus , Teodericus major , Teotbaldus Baldels .

Haymo de Brevi Muro

Capilinus

Airardus

Manases

Sancte Marie

Emmaffredi de Neceiaco

Walterius de Monteneiaco

Acheus

Teodericus

Erminardus

Enreldus

Sancte Marie Molismensis

Hubertus

Teodericus

Teotbaldus Baldels


Notum sit omnibus hec audientibus quoniam Teobaudus comes de Risnello annuente uxore sua Petronilla et filiis suis Hugone et Arnulfo dedit Sancte Marie de Molismo et monachis ipsius loci vicum quendam nuncupatum Campumberoncurtem , quicquid videlicet in eodem vico habebat , terram , prata , silvas , servos et ancillas . Dedit et sextaragium ex sale apud Risnellum . Hujus sunt largitionis testes Galo de Briocurte , Widricus vicecomes de Ciriaco , Stephanus de Vineis , Herluinus nepos ejus , Letbaudus de Bretuncurte , Vulfodus de Risnello .

Teobaudus

Risnello

Petronilla

Hugone

Arnulfo

Sancte Marie de Molismo

Campumberoncurtem

Risnellum

Galo de Briocurte

Widricus

Ciriaco

Stephanus de Vineis

Herluinus

Letbaudus de Bretuncurte

Vulfodus de Risnello


Ne apud posteros nostros oblivioni tradatur , litteris commendare studuimus quod Gilia mulier nobilissima nobilissimum monasterium in loco qui dicitur ad Ulmos , de suis rebus funditus construxit et ipsum cum atrio et omnes consuetudines ad atrium pertinentes Molismensi ecclesie tradidit . Rotbertus vero primus abbas Molismi monachos , qui orationibus et elemosinis et quibuslibet aliis beneficiis tam bone patrone sue animam Deo in perpetuum commendarent , ibi constituit , quos ipsa , dum vixit , sicut ancilla Xpisti honorifice tractavit , exaltavit , et sicut altera Martha sollicita circa frequens ministerium , in quibuscumque necessarium fuit , prout potuit ministravit . Dedit etiam ei duos molendinos obtimos cum duabus culturis proximis et valde bonis , et omnes commoditates , id est aisentias suas de pratis suis et aquis et silvis , quales in illa possunt provintia repperiri , annuente illo a quo hec tenebat , Walterio scilicet comite Brinensi . Dedit etiam ei medietatem sue hereditatis que est apud Barrosvillam , in servis et ancillis , mansis , vineis , pratis , aquis , silvis , terris cultis et incultis , et crucem preciosam auro et lapidibus opere obtimo fabricatam , et calicem aureum preciosum , et furnum apud Sanctum Victorem et multa alia que nominatim scribere nimis est longum . Hanc autem largitionem omnimodam , quam prediximus , laudavit et sollempniter confirmavit Walterius de Capis , filius ejus , cum Flandina uxore sua et filius suis , et Girardus nepos ejus , teste Widone de Clariaco , Pagano de Montennaco , Walterio de Toreto , Arnulfo de Cantumeroli , Grimaldo de Trecis . Predictus vero abbas Molismi , huic tam large ejus largitioni respondens , societatis et orationum et elemosinarum et omnium benefitiorum que fratres Molismi ex illa hora facturi erant , quodam singulari modo eam participem fecit et , cum ejus obitus eveniret , eos pro anima ejus tantum facturos quantum pro anima cujuslibet fratris Molismensis , in septenariis et tricenariis missarum et psalmorum et elemosinarum et anniversario ejus et Hugonis filii sui , fideliter promisit . Predictum vero monasterium et cetera supranominata , excepto furno et hereditate Barrisville , sita sunt prope castrum ejusdem donne Gilie quod vocatur Planciacus , ad plagam videlicet occidentalem . Dedit etiam servum nomine Rotgerium filium Warini monachi . S . donne Gilie † . S . Walterii filii ejus † .

Gilia

ad Ulmos

Molismensi

Rotbertus

Molismi

Martha

Walterio

Brinensi

Barrosvillam

Sanctum Victorem

Walterius de Capis

Flandina

Girardus

Widone de Clariaco

Pagano de Montennaco

Walterio de Toreto

Arnulfo de Cantumeroli

Grimaldo de Trecis

Molismi

Molismi

Molismensis

Hugonis

Barrisville

Gilie

Planciacus

Rotgerium

Warini

Gilie

Walterii


Quoniam plerumque bonorum statuta virorum pravorum malitia successorum immutari solent aut penitus adnu lari : idcirco donum et investituram quam comes Hugo de Sancto Paulo consilio fidelium suorum , laude quoque et volontate uxoris sue Helisendis filiorumque suorum Ingelranni et Hugonis , fecit ecclesie Molismensi de quibusdam rerum suarum redditibus , quas apud villam Leuchodium ab antecessoribus suis in dominio suo possederat , ad noticiam hujus donationis transmittendam in posteros , stabilique firmandam positione tempus in reliquum , hortatu ejusdem comitis memoria litterarum eternare statuimus . Dedit itaque predictus comes Molismensi cenobio in persona sua per manum suam filiorumque suorum Ingelranni et Hugonis , in presentia domni Lanberti Attrebatensis episcopi , in conspectu etiam procerum suorum et tocius ecclesie Leuchodiensis , in cujus templo hoc factum fuit , presente domno Rotberto Molismensi abbate qui de manu ejusdem comitis donum suscepit , decimas quas in ecclesiis de Leuchodio et de Sarcingo in dominio suo ab antecessorum temporibus tenuerat , pariterque quicquid potestatis et dominatus in prebendis canonicorum habuerat . Dedit etiam cambam unam et tres hospites , mansum quoque suum ecclesie contiguum ubi modo est habitatio monachorum , sicut ipse tenebat , mediatorem quoque suum et mansum in quo mediator habitat cum terra que ad unius carruce culturam pertinet , sicut tunc tenebat Helisendis comitissa uxor ejus . Dedit et Novam Villam cum appendiciis suis , sicut predicta comitissa eam tenebat . Et ne aliquando hujus tenor donationis in aliqua predictarum rerum forte per aliquem in reliquum cassaretur , aut aliqua fraude retractaretur seu minueretur , domnus Lambertus Attrebatensis episcopus statim in presentia comitis et tocius multitudinis semel et bis requisivit an aliquis in his quicquam calumniaretur ; sed nullo contradicente ilico omnes illos qui contra hec instituta postmodum venire et alicujus violentie injuria vel injusticie pravitate seu doli malignitate infringere , diripere vel minuere seu calumniari temptaverint , episcopali auctoritate excommunicavit et districto anathemate usque ad satisfactionem innodavit , omnibus qui aderant laudantibus et FIAT ! FIAT ! ter aclamantibus . Et quia interdum repeticio dici solet confirmatio , idem domnus Lambertus episcopus de eadem causa in crastino sermonem fecit ad populum qui ad ejus predicationem de circumquaque copiosus confluerat , et preterite diei excommunicationem in audientia tocius populi iterum recensuit , turba iterum clamante FIAT ! FIAT ! Hanc itaque premissarum rerum donationem presenti intuitu viderunt et presenti attestatione audierunt et clerici et laici : de clericis quidem domnus abbas Johannes de Monte Sancti Eligii , Clarenbaudus Insulanus canonicus , Achardus magister scolarum Attrebatensium , Droardus in Albinacensi canonica prepositus , Goiffridus de Sancto Paulo , Godefridus canonicus Leuchodiensis , Sigo filius Roberti , Rainaldus , Godardus , Mainardus , Nicholaus , Ebrardus ; de laicis vero Gocelinus de Orivilla , Rotbertus de Passu , Warinus de Encria , Giraudus de Verzin , Richerius de Burviler , Robertus filius Ogeri , Fulbertus cambarius , Hugo et Wermundus . Acta sunt hec publice ( et ) confirmata apud Leuchodium in ecclesia Sancti Leodegarii presente supradicto episcopo et comite et populi turba , anno dominice Incarnationis millesimo nonagesimo V° . , presulatus autem domni Lamberti Attrebatensis episcopi anno secundo , XV . kalendas julii , die dominica , regnante domino nostro Jhesu Xpisto cum Patre et Spiritu sancto in secula seculorum . Amen .

Hugo de Sancto Paulo

Helisendis

Ingelranni

Hugonis

Molismensi

Leuchodium

Molismensi

Ingelranni

Hugonis

Lanberti

Attrebatensis

Leuchodiensis

Rotberto

Molismensi

Leuchodio

Sarcingo

Helisendis

Lambertus

Attrebatensis

Lambertus

Johannes de Monte Sancti Eligii

Clarenbaudus Insulanus

Achardus

Attrebatensium

Droardus

Albinacensi

Goiffridus de Sancto Paulo

Godefridus

Leuchodiensis

Sigo

Roberti

Rainaldus

Godardus

Mainardus

Nicholaus

Ebrardus

Gocelinus de Orivilla

Rotbertus de Passu

Warinus de Encria

Giraudus de Verzin

Richerius de Burviler

Robertus

Ogeri

Fulbertus

Hugo

Wermundus

Leuchodium

Sancti Leodegarii

Lamberti

Attrebatensis


Quoniam universis qui malis actibus baptisma inquinarunt , divina providentia elemosinae preparavit auxilium , ego Gaufredus de Junccivilla innumeris peccatorum meorum confixus sagittis , hanc solam sperans medicinam ut Xpisti pauperibus subvenirem misericordie operibus , dedi apud Vallicolorem Sancte Marie Molismensis monasterii in manu Rotberti , primi videlicet ejusdem loci abbatis , campum illum in quo modo monachi ecclesia constructa degunt , et pratum quod subtus est , precipiens preposito meo Sigiberto nomine , ut monachis ibidem degentibus tantum de terra bona daret quantum uni aratro sufficeret ad arandum . Dedi etiam agrum unum apud Bures , qui est de quarto ; capellam quoque castelli ejusdem monachis dedi et presbiteratum de Tusiaco et de Caslenis , promittens me acquisiturum quicquid mei in eisdem ecclesiis habebant , eisque nichilominus daturum . Illo autem communi sorte defuncto filius ejus Gaufredus , ut patris promissionem adimpleret , supradictis fratribus contulit sextam partem ecclesie de Tusiaco et quartam ecclesie de Caslenis , simili modo promittens ipse scilicet et vxor ejus se patris promissum ex toto adimpleturum . Unde etiam dedit eis hos tres campos , unum qui est juxta comitis campum , et alios duos qui fuerunt Letardi majoris , unum ex una parte ville et alterum ex altera parte . Exceptis autem his que ejus pater promisit , dedit mansum Blaini et furnum castelli bannalem et omnem porcorum pastum silve de Wavra , et de eadem silva quicquid monachis opus est ad edificandum , et terram ubi vinea plantata est ante ecclesiam , et tres virgas molendini de Caslenis et hoc quod Walterius filius Sigiberti habebat in broilo Letardi majoris , et campum ex altera parte castelli juxta ortos , et servum nomine Billinum cum uxore et filiis et omni terra sua , Durannum quoque carpentarium cum omni domo sua et terra , Hunierium piscatorem cum omni sua terra et domo , Bernardum cum omni domo sua et terra , Girbertum et terram suam . Comes deinde Odo filius Teotbaldi dedit eis fratribus Molismensibus campum qui secus ecclesiam est . Sigibertus vero ejusdem castelli prepositus eidem cellule contulit pratum quod ipse dederat filio suo Droconi nomine , et mansum unum apud Rinniacum et quartam partem vinearum quam ipse habebat apud Parniacum , et quartam molendini Ragberti et quicquid habebat in ecclesia Abeniville , et campum in Wavra et mansum ante portam castelli ; sed post mortem uxoris sue dedit etiam quartam partem molendini apud Rupem , teste Warnerio genero suo .

Gaufredus de Junccivilla

Vallicolorem Sancte Marie Molismensis

Rotberti

Sigiberto

Bures

Tusiaco

Caslenis

Gaufredus

Tusiaco

Caslenis

Letardi

Blaini

Wavra

Caslenis

Walterius

Sigiberti

Letardi

Billinum

Durannum

Hunierium

Bernardum

Girbertum

Odo

Teotbaldi

Molismensibus

Droconi

Rinniacum

Parniacum

Ragberti

Abeniville

Wavra

Rupem

Warnerio


Quoniam experimento didicimus plurima a catholicis viris sancte ecclesie collata , incuria scribere nolentium , oblivione quadam a memoria recidisse , et eorum quorum usibus prodesse poterant , aut parum aut nichil omnino profuisse : necessarium duximus omnium fidelium tam presentium quam futurorum noticie scribere quod quidam strenuissimus miles Olricus nomine , Barrensis castri vicecomes , et uxor ejus Lecelina dimidiam partem terre quam Sancti Leodegarii dicunt , que etiam illi Leciline jure hereditario a parentibus contingebat , Sancte Molismensi ecclesie pro filii sui Widonis et animarum suarum omniumque predecessorum suorum requie et remedio tradiderint , atque eam , ut eatenus liberaliter tenuerant et possederant , ecclesie perpetuo tenendam et perpetuo possidendam reliquerint , tali videlicet condicione ut , si predicta Lecilina ad ecclesiam venire et more sanctimonalium vivere decreverit , sicuti alie ita et ipsa deinceps necessaria vite accipiat et pro peccatis suis , jam curis secularibus expedita , Dominum intercedat . Quod si aliter placuerit et hoc minime facere voluerit , post obitum fratres ei obsequium debitum impendant et inter familiares orando et deprecando consocient . Quicquid igitur in supradicta terra tenuerant , et sicut possiderant ( sic ) , in ecclesiis , in servis et ancillis , in pratis et silvis et arabilibus terris , in plurimis etiam locis villarum sive silvarum nomine distinctis , videlicet Noviento et Fosiolo , Nicio et Lingio ; partem etiam illam quam Giraudus de Rubro Monte in vadimonio propter octo libras denariorum possidet , ita duntaxat ut ecclesie fratres memoratam pecuniam ei restituant , vel in quocumque loco seu immineat seu subjaceat excepto quodam nomine Dodone , ita Sancte Molismensi ecclesie concesserunt , ut nichil omnino sibi nec alicui suorum ex illa retinerent , sed liberam omnino in pauperum Xpisti conferrent expensa , assencientibus et approbantibus hoc idem filiis eorum Ricardo et Adam , filiabus vero Margarita et Luca . Hanc donationem et hanc conventionem prius et apud castrum Barrum pretaxatam et postea in ecclesia Sancte Marie recitatam et confirmatam testificantur Milo Barrensis comes , Bartolomeus , Rotbertus de Riciaco , Raingerius , Ansellus et Wido frater ejus , Ricardus filius Aganonis , Walterius de Avaluria et Milo filius ejus , Walterius filius Hilgodi .

Olricus

Barrensis

Lecelina

Leciline

Sancte Molismensi

Widonis

Noviento

Fosiolo

Nicio

Lingio

Giraudus de Rubro Monte

Dodone

Sancte Molismensi

Ricardo

Adam

Margarita

Luca

Barrum

Milo Barrensis

Bartolomeus

Rotbertus de Riciaco

Raingerius

Ansellus

Wido

Ricardus

Aganonis

Walterius de Avaluria

Milo

Walterius

Hilgodi


Fixum atque in perpetuo ratum universi sancte ecclesie filii presentes et successuri teneant quod Hugo dominus de Bulmonte , cum laude et assensu uxoris sue Luce nomine , dedit Deo et ecclesie Molismensi capellam Sancti Teohtbaudi , juxta eundem castrum sitam , et omnem terram cultam vel incultam ad eandem capellam pertinentem , ubicumque fuerit , in silvis , pratis vel aquis , nichil omnino in ea retinens . Concessit etiam ut omnes homines qui undecumque venientes in ipsa terra habitaverint , universas consuetudines monachis exibeant in ipso loco Sancto Teohtbaudo servientibus sub obedientia Molismensis ecclesie , id est justiciam , bannum et curvatam et ceteros redditus quos mansionatici reddere debent pro terra quam tenent ; ita tamen ut predicti homines , sicut monachi , sic et ipsi habeant totum usuarium ad usus suos in ceteris terris domini Hugonis , in pascuis , silvis et aquis sicut sui proprii homines , excepto quod non licebit illis aliquid dare aut vendere . Dedit etiam monachis piscationem in omnibus aquis suis et unum piscatorem et unum servum nomine Teodericum et unam aream molendini ; feriam , id est mercatum , si quando in festivitate Sancti Teohtbaudi ibi convenerit , similiter monachis concessit . Preterea domum Dei que juxta eundem locum construitur , in subjectione Sancti Teohtbaudi et providentia et arbitrio domni Rotberti Molismensis abbatis et monachorum ejus ex integro concessit , ut ipsi eam custodiant et secundum Deum disponant . Notandum etiam quod abbatissa et congregatio Sancte Marie Laudinensis ecclesie , ex cujus jure ista terra antiquitus fuit , hoc donum Sancte Marie et ecclesie Molismensi gratanter concessit . Hoc quoque donum laudavit donnus Riquinus Tullensis ecclesie primicerius , qui eo tempore illius territorii archidiaconus erat , et Walterius decanus et Albericus judex ejus . Hujus concessionis testes sunt Fredericus miles de Novo Castello , et filii ejus Hugo et Olricus , Hugo de Guoncurte , Hugo presbiter de Goslencurte , Erlebaudus custos domus Dei et socii ejus Evrardus et Martinus , Johannes et Widricus cementarii , Albericus de Brainvilla . Item altera vice predictus dominus Hugo hoc donum iterando renovavit coram testibus istis : S . Albericus miles de Goslencurte , Widricus de Hunocurte .

Hugo

Bulmonte

Luce

Molismensi

Sancti Teohtbaudi

Sancto

Teohtbaudo

Molismensis

Hugonis

Teodericum

Sancti

Teohtbaudi

Rotberti

Molismensis

Sancte Marie Laudinensis

Molismensi

Riquinus

Tullensis

Walterius

Albericus

Hujus

Fredericus

Novo Castello

Hugo

Olricus

Hugo de Guoncurte

Hugo

Goslencurte

Erlebaudus

Evrardus

Martinus

Johannes

Widricus

Albericus de Brainvilla

Hugo

Albericus

Goslencurte

Widricus de Hunocurte


Notitie fidelium tam presentium quam futurorum tradere disponimus quod Teotbaudus Rufus et uxor ejus Adelidis , annuentibus duobus filiis suis Hugone et Ricardo , dederunt Deo et Sancte Marie Molismensis cenobii et donno Rotberto abbati et fratribus ejusdem loci quicquid in alodio Artunnaci possidebant in terra , in silvis , in pratis , in vineis , in servis et ancillis , nichil sibi inde nec ulli heredum suorum retinentes excepto uno servo nomine Raimbaldo , ita tamen ut omnem possessionem suam , dum apud Artunnacum manere voluerit , a monachis teneat . Alios vero servos sic dedit ut , quamdiu in ipso alodio vel ubicumque in terra vel in locis monachorum supradicti loci voluerint habitare , sub dicione eorum sint . Si autem contigerit ut in locis que potestati Teotbaudi Rufi noscuntur esse subdita , habitaverint , sciant se esse ei servituros . De casamento autem prefati alodii idem Teotbaudus monachis Molismensibus , quicquid ab eis , qui ex ipso tenebant , quocumque modo habere potuerint , libentissime concessit ; et de ecclesia que in eodem alodio sita est , similiter concessit ; ita tamen ut filium suum in monasterio recipiant et monachum eum faciant Sed , si ipse voluerit , de se ipso autem et de uxore sua hoc a donno abbate postulavit ut , si aliquando donante Deo seculum derelinquerent , vel in vita seculari obire eis contigisset , in ecclesia Molismensi a monachis reciperentur : quod et obtinuit . Hoc donum fecit Teotbaudus Rufus donno Rotberto abbati et fratribus Molismensibus in quadam via juxta Columbare Siccum per cultellum donni Lecelini , monachi et camerarii ejusdem loci . Ex hoc testes sunt : Hugo Ricardus miles de civitate Autissioderensi et Oto de Riceio et Ricardus Calvus de Vertello , Ricardus , Burcardus , Guido , Agnes ; Guido de Bretinnolis , Rotbertus de Avaon , Constantius Pretor .

Teotbaudus Rufus

Adelidis

Hugone

Ricardo

Sancte Marie Molismensis

Rotberto

Artunnaci

Raimbaldo

Artunnacum

Teotbaudi Rufi

Teotbaudus

Molismensibus

Molismensi

Teotbaudus Rufus

Rotberto

Molismensibus

Columbare Siccum

Lecelini

Hugo Ricardus

Autissioderensi

Oto de Riceio

Ricardus Calvus de Vertello

Ricardus

Burcardus

Guido

Agnes

Guido de Bretinnolis

Rotbertus de Avaon

Constantius Pretor


Notum sit omnibus hominibus viventibus et futuris , regnante rege Philippo et Stephano comite , quod dominus Wacherius Sancte Marie Molismensi Domum Dei et basilicam , et terram que pertinet ad ejus ecclesiam , et quam in circuitu habebat , distribuit . Et ita ut in libertate semper sit , quod si homines illuc pro hospitalitate advenerint et domos fecerint , neque ille neque ministri quicquam accipiant neque consuetudinem cujuscumque ibi habeant . Et si aliquis clericus vel miles vel servus vel de domo sua famulus vult pro anima sua aliquid dare vel monachus devenire , et terram vel pecuniam suam totam dare , concedit . Et Otredus miles unum jornalem vestitum et pratum unum quod est in Dolcte , et post decessum totum . Rotbertus Rufus VI . jornales terre istis atestantibus : Burdinus , Robertus , Raynardus , Rainaudus miles et Hugo filius ejus , Teotbaudus filius Teobaudi , Robertus Rufus , Elias filius Roberti qui dedit sextarium frumenti omni tempore , Burcardus de Casneio , Rainbaudus filius Milardi , Richelmus de Campo Almeio , Joneins dapifer , Bertrannus qui dedit terram , Hugo de Cornellon , Azo de Parisio , Gundinus scutarius et frater suus Fulco , et Hugo Joculator , Albricus Preciosus , Bovo de Porta , Benedictus tennarius , Wilelmus Migar , Guntelmus et Deodatus filius ejus . Miles etiam Walcherius usuarium nemoris ubicumque , et ad porcos pascendos et ad totum illorum usuarium . Ansculfus hospitem unum et decimam de corveiis de Chatroges dedit . Teotbaudus filius Teotbaudi sex jornales terre dedit . Rainbaudus filius Oelardi sex jornales terre dedit . Ainerius Munerius I . sextarium frumenti per totum tempus ad Pentecostem dedit . Hugo Joculator et uxor sua dimidium modium frumenti per totum tempus . Heldicus Paons sex denarios de censu per totum tempus . Helisabet quoque quedam domina dedit quartam partem de ecclesia , in cujus paroechia locus ipse situs est , supradicto Waucherio laudante , et Rainaldus miles dedit duos jornales de terra .

Philippo

Stephano

Wacherius

Otredus

Dolcte

Rotbertus Rufus

Burdinus

Robertus

Raynardus

Rainaudus

Hugo

Teotbaudus

Teobaudi

Robertus Rufus

Roberti

Burcardus de Casneio

Rainbaudus

Milardi

Richelmus de Campo Almeio

Joneins

Bertrannus

Hugo de Cornellon

Azo de Parisio

Gundinus

Fulco

Hugo Joculator

Albricus Preciosus

Bovo de Porta

Benedictus

Wilelmus Migar

Guntelmus

Deodatus

Walcherius

Ansculfus

Chatroges

Teotbaudus

Teotbaudi

Rainbaudus

Oelardi

Ainerius Munerius I

Pentecostem

Hugo Joculator

Heldicus Paons

Helisabet

Waucherio

Rainaldus


In nomine sancte et individue Trinitatis , Patris et Filii et Spiritus sancti . Quoniam prisce auctoritatis consuetudo est ab antiquis antecessoribus instituta , ut dona vel largitiones que sancte ecclesie conferuntur , sive etiam conventiones que inter fideles quosque habentur , litterarum apicibus corroborentur : idcirco nos , id est conventus Sancte Marie de Salis , conventionem quandam inter nos et Molismenses monachos habitam voluimus litteris annotare , ut succedenti tempore inconvulsa inviolataque ad posterorum memoriam valeat diutius perdurare . ITEM UNDE SUPRA . — Notum ergo sit cunctis Xpisti fidelibus fideique cultoribus quod Hugo tunc dux Burgundie strenuissimus , postea vero Cluniacensis monachus , itemque Odo frater ejus pariterque successor laudantibus filiis suis Hugone et Henrico , concesserunt Sancte Marie et ecclesie Molismensi , in vita sua , partem cujusdam possessionis que Mercennacus vocatur queque juris Sancte Marie de Salis quondam fuisse dinoscitur , post suum vero de hac vita decessum quicquid in ipsa possessione in suo dominicatu possidere videbantur . Sed quia ipsam terram juris Sancte Marie Bituricensis , ut diximus , fuisse certum est , et ab una ecclesia alteram gravari nefarium est : ideo domnus Robertus , primus Molismensis cenobii post Deum fundator et rector , assensu fratrum suorum nil injuste possidere querentium , Bituricam adiit civitatem et a predicte ecclesie priore Giraudo nomine et canonicis hujusce terre in communi eorum capitulo requisivit concessionem , deferens secum litteras Roberti episcopi Lingonensis , pro eadem re humiliter supplicantis . Cujus peticioni prefati loci prior ceterique canonici voluntarie condescendentes et Molismensis ecclesie paupertati compatientes , et etiam de amisse terre recuperatione congaudentes , pari voto communique consensu ipsam terram de Mercennaco et de Bisseiaco , quicquid prefati monachi de ea habebant vel adquirere poterant , Molismensi ecclesie gratanter laudaverunt , ut jure perpetuo eam possideat , tali videlicet conventione , ut per singulos annos sue ecclesie censum , XXti . scilicet solidos Bituricenses , persolvat mittendo eos per suum nuntium a capite jejunii usque ad octabas Pasche presentandos in capitulo in conspectu fratrum . Quod si contigerit ut is , qui hanc pecuniam delaturus est , aliquo incommodo competenti termino non occurrerit vel ipsum censum aliquo modo perdiderit , infra XL . dies , quo Molismenses monachi hoc resciverint , prefato modo censum reddent ex integro . Nuntius autem ipse habebit sumptus necessarios sibi et suis equitationibus de communitate canonicorum . Si autem placitum aut calumpnia de ipsa terra Molismensi ecclesiae supervenerit , quibus prefatos clericos interesse pro aliqua dissertione necessarium fuerit , monachorum sumptu et equitatura pro causa ipsa defendenda illuc eos ire in eadem est conventione . Igitur ut hec pactio sive conventio rata et firma ab utraque ecclesia perpetuo fideliter teneretur ampliorque caritas inter eos deinceps firmaretur , dederunt sibi mutuo utriusque ecclesie fratres suam societatem talemque firmaverunt communitatem , ut suorum spiritualium beneficiorum tam vivi quam defuncti pariter efficerentur confratres . Et si quis clericorum monachus esse voluerit , gratis suscipiatur et , si sanus supervenerit , benigne ei necessaria subministrentur . Si vero quilibet clericorum pro aliqua sibi facta injuria vel qualibet guerra in sua canonica permanere non potuerit et Molismum petere voluerit , honorifice a fratribus suscipietur ; et , quanto tempore necesse fuerit , retinebitur , si tamen sue ecclesie litteras commendaticias detulerit . ITEM UNDE SUPRA . — Hoc autem nos omnes prefate ecclesie canonici volumus notum fieri omnibus quod Hugonem et Odonem duces et predecessores vel heredes eorum , qui hanc terram aliquando injuste tenuerunt , postea nobis vel Molismensi ecclesie reddiderunt , quantum possumus et scimus , absolvimus et , ut ab ista culpa purgentur , fideliter obtamus , sicut expedit ut eos , qui culpam suam cognoscunt et emendant . Illos autem qui adhuc eam injuste tenent , nisi resipuerint et recognoverint , in culpa excommunicationis relinquimus secundum scita canonum et auctoritatem sancte ecclesie . Ideo autem hanc cartulam per cyrografum incisam judicavimus in duas partes dividi et tam archiepiscopi Bituricensis Leodegarii quam Lingonensis episcopi Roberti sigillo signari , quatinus , si Molismensis ecclesia ecclesie de Salis aliquam injuriam de censu suo fecerit , per Lingonensem episcopum corrigatur ; similiter , si quid canonici contra Molismenses de hac re deliquerunt , per Bituricensem archiepiscopum emendetur . Hujus ergo conventionis fuerunt auctores et laudatores canonici Sancte Marie de Salis , domnus quoque Robertus primus abbas Molismensis cum suis fratribus , quorum nomina subscripsimus : Hato de Riciaco , Rotbertus de Platenato , item Robertus de Sparnaco . Nomina canonicorum sunt hec : Giraudus prior , Gaufredus de Sancto Laurentio , item Gaufredus de Herbeone , Johannes presbiter , Ilderius sacerdos , Ottrannus , Franco , Petrus Cenomannensis , Paganus . Ex utraque parte fuerunt canonici Sancti Stephani medii et testes : Araudus de Briora , Arnustus Burcardus , Gimo de Porta , Mainardus capellanus , Petrus Aiacensis . Nomina quoque monachorum Molismensium qui hoc fieri decreverunt vel factum laudaverunt sunt hec : Hato prior , Girbaudus subprior , Galterius cantor , Lescelinus camerarius , Hugo secretarius . Facta sunt apud Bituricas hec , VII . idus julii , anno ab incarnatione Domini millesimo centesimo secundo , indictione decima , epacta nulla , concurrente II . , presidente Romane sedi apostolice domno papa Paschali , apud Bituricas Leodegario archiepiscopo , Lingonensem ecclesiam Roberto regente episcopo , in Frantia regnante Philippo rege et filio ejus Ludovico , Hatone dictante , Francone scribente , per omnia autem imperante domino nostro Jhesu Xpisto .

Sancte Marie de Salis

Molismenses

Hugo

Burgundie

Cluniacensis

Odo

Hugone

Henrico

Sancte Marie

Molismensi

Mercennacus

Sancte Marie de Salis

Sancte Marie Bituricensis

Robertus

Molismensis

Bituricam

Giraudo

Roberti

Lingonensis

Molismensis

Mercennaco

Bisseiaco

Molismensi

XXti

Bituricenses

Molismenses

Molismensi

Molismum

Hugonem

Odonem

Molismensi

Bituricensis

Leodegarii

Lingonensis

Roberti

Molismensis

Salis

Lingonensem

Molismenses

Bituricensem

Sancte Marie de Salis

Robertus

Molismensis

Hato de Riciaco

Rotbertus de Platenato

Robertus de Sparnaco

Giraudus

Gaufredus de Sancto Laurentio

Gaufredus de Herbeone

Johannes

Ilderius

Ottrannus

Franco

Petrus Cenomannensis

Paganus

Sancti Stephani

Araudus de Briora

Arnustus Burcardus

Gimo de Porta

Mainardus

Petrus Aiacensis

Molismensium

Hato

Girbaudus

Galterius

Lescelinus

Hugo

Bituricas

Domini

Romane

Paschali

Bituricas

Leodegario

Lingonensem

Roberto

Frantia

Philippo

Ludovico

Hatone

Francone


Fixum et incommutabile teneant presentes et futuri quod Hugo Burgundie dux , pro redemptione anime patris sui sueque posteritatis , dedit Deo et Sancte Marie Molismensi , fratribusque in loco qui Villa Martini vocatur degentibus , omne usuarium memoris qui Oseus vocatur , ea conditione ut quicquid ex ipso velint , faciant absque ulla calumnia vel contradictione . Actum est hoc apud Castellionem locum celebrem in domo Achardi seneschaldi , presente donno Rotberto Lingonensi episcopo ejus avunculo . Hujus rei testes asunt memoratus pontifex Rotbertus , Rainerius seneschaldus , Achardus dapifer , Tecelinus Poliseus .

Hugo

Burgundie

Sancte Marie Molismensi

Villa Martini

Oseus

Castellionem

Achardi

Rotberto

Lingonensi

Rotbertus

Rainerius

Achardus

Tecelinus Poliseus


Notum fiat omnibus futuris et presentibus quod ego Walterius comes Brinensis concedo Sancte Marie , et fratribus ei in loco Molismensi servientibus , justiciam et hospitacionem et quicquid proprium habeo in atrio ecclesie Marriaci , et quicquid ex ecclesia ipsa et appendentibus ad eam largiuntur eis Hugo de Vendoperio et Gosbertus de Barro et Sewinus et Ansericus , et omnes qui aliquid ex eis a me tenent vel largituri sunt , annuente uxore mea et Engelberto filio meo et ceteris filiis meis et filiabus meis . Hi enim , quorum nomina paulo ante predixi , donant eis ipsam ecclesiam et atrium et quicquid ad ea adtinet , quod ipsi proprie habent , vel alii ab eis tenent , nichil ex toto sibi vel posteris suis ex eis reservantes ; excepto quod Sewinus retinuit sibi terciam partem decimacionis solam , Ansericus vero similiter et particulam cujusdam prati ad ipsam ecclesiam pertinentis ; ceterorum ipsius scilicet ecclesie , et atrii et terre sanctuarii , ubicumque sit , quod suum est , eis donant . Gosbertus autem supradictus terciam partem ecclesie et atrii et decimacionis , et sepulturam et oblationes et baptisterium , scilicet quicquid ad sacerdocium pertinet totum , et terram sancti , quantum ex ea habet , eis donat . Hanc vero largitionem , a me et ab eis apud Barrum in manu Hugonis cenobii Molismensis prioris hilariter nulloque contradicente factam , audierunt et congaudenter laudaverunt uxor mea et liberi mei , et Raynardus de Barro , et Rangerius et Ricardus frater ejus , et Walo et Walterius frater ejus , et Ansellus de Tornodoro et Wido de Clariaco et Arulfus et multi alii .

Walterius

Brinensis

Sancte Marie

Molismensi

Marriaci

Hugo de Vendoperio

Gosbertus de Barro

Sewinus

Ansericus

Engelberto

paulo

Sewinus

Ansericus

Gosbertus

Barrum

Hugonis

Molismensis

Raynardus de Barro

Rangerius

Ricardus

Walo

Walterius

Ansellus de Tornodoro

Wido de Clariaco

Arulfus


Recto et provido consilio , non virtute potentie , sed ratione justicie , factoribus diaboli rectores sancte ecclesie decreverunt resistere , dum predia et reliqua bona , a fidelibus in stipendiis Deo famulantium tradita , scriptis memorie studuerunt commendare et testibus idoneis roborare , ne aut datoribus qualicumque commento vel occasione liceat denegare , aut heredibus post obitum parentum possibilitas sit defraudare . Quocirca nos quoque monachi Molismenses hanc paginulam pro signo justicie ( fieri ) studuimus , die qua domnus Waldricus de Toillion , ut filius suus Lambertus nomine Dei et sancte Marie monachus fieret , impetravit . Dedit ecclesiam de Crais , medietatem quoque decimationis , quam in suo dominio tenebat , reliquam vero partem post mortem filiarum suarum , que moniales erant ; atriumque supradicte ecclesie cum omnibus appendiciis suis , ita tamen ut violentiam vel infracturam factam in atrio , si monachus ipse emendare non valeret , ipse aut heres suus , vice monachi Molismensis , justiciam faceret , summamque vademonii monacho redderet , nec ob hoc ipse aliquid acciperet . Dedit etiam de terra sua quantum duobus aratris excoli posset , unde nec tercias nec jus aliquod ipse , vel aliquis post se , requireret . Nemus insuper suum in omni usu , in edifficiis construendis , in porcorum domesticorum pastu et lignis ad comburendum Sancte Marie Molismensi et monachis ejus concessit : si quos tamen monachus extraneos conduceret porcos , inde ipse medietatem juris , dominus vero castri reliquam haberet . Dedit quoque capitalem censum quem tenebat de hominibus sancti Germani , corvatam etiam totius ville aut parochie . Hujus autem doni superius scripti quod Waldricus fecit , testes sunt : Wido de Tollion et Renaldus Pullus sororius ejus , et Raynardus ad Barbam , et Galo de Alingis et Robertus major , et Benedictus et Bernuinus filius suus , et Walterius Tirel . Walterius , major natu filius ejus , dedit pro vestitura fratris sui Lamberti Robertum servum suum de Segni , et pro matre sua , quam in prebenda et societate Molismensium fratrum posuit , tradidit silvam que Castellum vocatur , ubi Martinus heremita morabatur , servos insuper Constancium , Tiescelinum cum sorore sua . Walterius autem postea , quia monachus , ut implevit , fieri cupiebat , dedit pro se agrum Randuini et dimidium molendinum , et Walterium vocatum Tirel cum omni domo sua . Doni autem quod Walterius filius ejus fecit , testis est Gosbertus de Fraxino .

Molismenses

Waldricus de Toillion

Lambertus

sancte Marie

Crais

Molismensis

Sancte Marie Molismensi

sancti Germani

Waldricus

Wido de Tollion

Renaldus Pullus

Raynardus

Barbam

Galo de Alingis

Robertus

Benedictus

Bernuinus

Walterius Tirel

Walterius

Lamberti Robertum

Segni

Molismensium

Castellum

Martinus

Constancium

Tiescelinum

Walterius

Randuini

Walterium

Tirel

cum

Walterius

Gosbertus de Fraxino


Valde congruum et idoneum est litteris assignari quod posterorum nostrorum fidei volumus commendare , quatinus quod humane mentis labilis memoria obliviscendo quandoque poterat amittere , litterarum apicibus tenatius valeat reservare . Notum ergo fieri volumus futuris et presentibus quod Teobaudus comes de Rinello pro peccatorum suorum remissione et anime sue liberatione , laudantibus filiis suis Arnulfo et Hugone cum ceteris infantibus , dedit Sancte Marie et ecclesie Molismensi totum alodium de Cameroniscurte nichil sibi ex eo retinens , in silvis , terris , servis et ancillis , in justicia vel in omnibus redditibus consuetudinariis . Sed quia quidam miles nomine Gerardus de Scoto aliquam partem in ipso alodio calumpniabatur et ad suum feodum pertinere fatebatur , predictus comes Teobaudus , volens elemosinam suam perfectam et ab omni calumpnia liberam efficere , pro ipsa abolenda calumpnia eidem Gerardo excambium se daturum promittens partim dedit , partim in futurum differens morte preventus non dedit . Quapropter duo supradicti Gerardi filii , id est Gerardus et Albericus , sicut bonorum patris sic et hujus calumpnie heredes extiterunt et hanc querimoniam super alodio de Cameroniscurte contra Molismensem ecclesiam multotiens proclamaverunt . Quod Hugo comes , qui patri Teobaudo in honorem successerat , perpendens , et patris vel etiam suam elemosinam inpugnari graviter ferens , utrosque fratres in audientia sue curie invitavit , quomodo hec calumpnia sedari et pax inter ecclesiam et supradictos fratres fieri posset , inquirens : cui duo fratres Gerardus et Albericus ita se pacem habituros responderunt , si ipse redderet eis excambium quod pater suus patri eorum se redditurum promiserat . Quod Hugo comes , quia ratio ita poscebat , libenter se facturum spopondit et talem excambium illis reddidit quod ipsi gratanter receperunt : precipue Gerardus , ad quem istud feodum pertinebat , unum videlicet pratum et aragium inter duos montes et unam feminam cum infantibus suis . Pro hoc ergo excambio sepedicti fratres Gerardus et Albericus quicquid unquam calumpniabantur in tota terra Cameroniscurtis totum Sancte Marie de Molismo liberum et ab omni calumpnia absolutum proclamaverunt , firmamque pacem pro hac re ecclesie Molismensi se perpetualiter servare promiserunt , tali videlicet conventione : si istud excambium aliquando perdiderint , vel si comes aut aliquis heredum ejus hoc eis vel heredibus eorum quoquo modo abstulerit , nunquam ipsi ad istam calumpniam , que modo omni retractione postposita finita est , ulla qualibet occasione revertantur , quia omnes querele sic in hac conventione fideliter finite , et determinate sunt cause , ipsis concedentibus et sine aliqua vi laudantibus , ut nullam deinceps occasionem calumpniandi ipsi vel heredes eorum in predicta terra habere debeant . Hujus conventionis testes sunt isti : primo iste Hugo comes ; Galo de Briocurte , Haimo filius ejus ; Boso Rufus ; Girardus et Wido filius ejus ; Wido prepositus , Herbertus vicecomes , Gocelinus de Sonnivilla . S . Hugonis comitis † . S . Gerardi . S . Alberici fratris ejus † .

Valde

Teobaudus

Rinello

Arnulfo

Hugone

Molismensi

Cameroniscurte

Gerardus de Scoto

Teobaudus

Gerardo

Gerardi

Gerardus

Albericus

Cameroniscurte

Molismensem

Hugo

Teobaudo

Gerardus

Albericus

Hugo

Gerardus

Gerardus

Albericus

Cameroniscurtis

Sancte Marie de Molismo

Molismensi

Hugo

Galo de Briocurte

Haimo

Boso Rufus

Girardus

Wido

Wido

Herbertus

Gocelinus de Sonnivilla

S.

Hugonis

Gerardi

Alberici


Notum sit omnibus sancte ecclesie fidelibus quod Baldricus de Choam laudante et annuente Widone filio suo concessit Deo et Sancto Johanni , et monachis sub obedientia Molismensis ecclesie apud Choam Sancto Johanni famulantibus , duas partes decime de Becchenis tali videlicet tenore ut , quamdiu predicta ecclesia sub ditione et provisione Molismensis cenobii consisteret , non solum ipsa decima , sed etiam quicquid supradictus Baldricus vel aliquis hominum ejus eidem loco largiti fuerint , omnia ad proprios usus fratrum ibi commorantium appenderent et ad ipsum locum in melius restaurandum pertinerent . Si vero aliquando qualibet ratione isdem locus de subjectione Molismensis ecclesie defecerit vel quoquo modo destructus fuerit , predicta omnia in jus Molismensis ecclesie redeant et ejus dictioni ex toto subjaceant . Walterius quoque miles de Braio feodum quem tenebat de beneficio domine Agnetis de Blaringaham , similiter Sancto Johanni et ecclesie Molismensi post discessum suum concessit , et in vita sua pro vestitura vel recognitione dimidium polchim de Braio per singulos monachis divisit . Prefata vero Agnes , que largita est ecclesie Molismensi , contulit , ita tamen ut in potestate abbatis consistat , vel ecclesie Sancti Johannis quanto tempore voluerit ea attribuere , vel propriis usibus fratrum Molismensium profutura retinere . Harum igitur rerum conventio sive donatio recitata et renovata est in presentia Rotberti Flandrensium comitis apud castrum quod Aria vocatur , in aula scilicet , predicto Roberto comite et conjuge ejus nomine Clementia cum filio Balduino hoc ipsum laudantibus et concedentibus , sic tamen ut prius isdem comes R . de hujus terre beneficio revestiretur et tunc demum donnum abbatem Rotbertum , qui presens aderat cum monachis suis , id est Radulfo , Hatone , Petro et Berengario , per manum suam vel conjugis sue corroborando revestivit et jure perpetuo possidenda Molismensi ecclesie , sicut supra definitum est , contradidit coram subscriptis testibus : Balduinus nepos comitis , Rotbertus de Betuna , Honorius dapifer , Amolricus conestabulus , Evrardus castellanus , Sigiherius , Franco de Sarcox et frater ejus Ghilbodus , Balduinus et Nicolaus , Baldricus de Alneto , Radulfus frater ejus , Baldricus rosticus , Girardus Arachia , Walterius filius Sigiherii , Wilermus filius Hugonis de Elefel .

Baldricus de Choam

Widone

Sancto Johanni

Molismensis

Choam Sancto Johanni

Becchenis

Molismensis

Baldricus

Molismensis

Molismensis

Walterius

Braio

Agnetis de Blaringaham

Sancto Johanni

Molismensi

Braio

Agnes

Molismensi

Sancti Johannis

Molismensium

Rotberti

Flandrensium

Aria

Roberto

Clementia

Balduino

Radulfo

Hatone

Petro

Berengario

Molismensi

Balduinus

Rotbertus de Betuna

Honorius

Amolricus

Evrardus

Sigiherius

Franco de Sarcox

Ghilbodus

Balduinus

Nicolaus

Baldricus de Alneto

Radulfus

Baldricus

Girardus Arachia

Walterius

Sigiherii

Wilermus

Hugonis de Elefel


Agnoscant omnes futuri et presentes quod Ansericus pater Milonis de Cacennaco dedit Deo et Sancte Marie Molismensi feodum illud quod Hugo de Mercennaco et Milo filius ejus apud Vertellum et apud Baynolum tenebant ab eo . Milo autem filius ipsius Ansirici ex hoc dono duos tantummodo homines sibi retinuit , scilicet Walannum fabrum de Castellione et Ricardum Calvum , quos nullo modo ecclesie Molismensi voluit concedere nisi in vita patris sui ; alia ergo omnia concessit . Hujus prime concessionis testes existunt Norgaudus et Hugo de Monte Regio . Alia namque vice donnus Rotbertus , supramemorati loci abbas , ex eadem re apud Granciacum villam cum eodem Milone locutus est deprecans eum ut feodum , de quo superius diximus , ita ut pater suus dederat , concederet : quod ipse exceptis illis duobus viris antedictis concessit . Post mortem vero suam neque ipsos homines , quos primum retinuerat , nec aliud quicquam retinuit , sed omnia perfecte , sicut ad ipsum feodum pertinebant , pro salute anime sue concessit . Secunde ergo hujus concessionis testes sunt : Haimo de Brieio , Ansculfus juvenis de Firmitate et Milo de Molismo . Dedit preterea isdem Ansericus Sancte Marie Molismensis ecclesie ecclesiam de Sistiniaco cum atrio et decimatione vini et annone , eo tenore ut quotannis reddatur census , videlicet duo solidi Norgaudo de Monte Regio . Medietatem autem hujus ecclesie retinuit sibi Odo filius Rocelini de Monte Rubeo . Hujus rei testes sunt Odo dux et Raynerius dapifer et Bernardus de Monte Barri . Hoc etiam notandum est quod longo post tempore isdem Milo , cum uxore sua Adelaide et filio Hugone Molismum adveniens , coram donno abbate Rotberto cum quibusdam fratribus , quicquid pater suus vel ipse Molismensi ecclesie concesserant iterum laudavit , et uxorem ac filios laudare fecit , et precipue terram Ricardi de Vertello de qua tunc inter eos querimonia esse videbatur . Pro qua terra tunc et donnus abbas Rotbertus unum equum promisit , postea apud Britanniolam solvit . Cujus rei testes sunt isti : Girardus Bovarius tunc monachus et filius ejus Odo monacus et Milo miles .

Ansericus

Milonis de Cacennaco

Hugo de Mercennaco

Milo

Vertellum

Baynolum

Ansirici

Walannum

Castellione

Ricardum Calvum

Molismensi

Norgaudus

Hugo de Monte Regio

Rotbertus

Granciacum

Milone

Haimo de Brieio

Ansculfus

Firmitate

Milo de Molismo

Ansericus

Sancte Marie Molismensis

Sistiniaco

Norgaudo de Monte Regio

Odo

Rocelini de Monte Rubeo

Odo

Raynerius

Bernardus de Monte Barri

Milo

Adelaide

Hugone Molismum

Rotberto

Molismensi

Ricardi de Vertello

Rotbertus

Britanniolam

Girardus Bovarius

Odo

Milo


Tempore illo quo primum Girardus filius Haymonis Rufi de Castellione supra Sequanam venit ad conversionem in cenobio Molismensi ut monacus efficeretur , annuente predicto Haymone patre ejus dedit Deo et Beate Marie semper virgini et fratribus prefati loci hereditatem suam , quam apud Insulam subtus Barrum super Albam flumen et quam apud Malinvillam habebat in servis et ancillis , in terra et vineis , in nemore et in pratis , et ubicumque aliquid hereditatis habebat . Ex hoc testes existunt : Nivelo de Cacennaco , Widricus de domo Dei que apud Castellionem est , et Burdinus frater Widonis de Larriaco . Tres namque fratres avunculi ipsius Girardi monachi , id est Boso de Urivilla et Stephanus et Paganus , hoc quod fecerat donum in presentia comitis Teobaudi , domini ejusdem regionis scilicet Barrensis , et ante omnem curiam ejus libentissime concesserunt . Unde etiam testes sunt : Wido de Wannundrico et Hugo Malora atque Hugo Reversatus .

Girardus

Haymonis Rufi de Castellione

Sequanam

Molismensi

Haymone

Insulam

Barrum

Albam

Malinvillam

Nivelo de Cacennaco

Widricus

Castellionem

Burdinus

Widonis de Larriaco

Girardi

Boso de Urivilla

Stephanus

Paganus

Teobaudi

Barrensis

Wido de Wannundrico

Hugo Malora

Hugo Reversatus


Cunctis Xpisti fidelibus fiat cognitum quod ego Girbertus , cappellanus de Commarciaco , Molismensi ecclesie fideli societate me sociavi eamque ob spem eterne retributionis omnium bonorum meorum heredem taliter institui . Ego namque peccatorum meorum recordatione compunctus Molismum petii ; in conventu fratrum me cum meis omnibus in manus abbatis tradidi , tali ratione et conventione ut , si contigerit quod in clericali habitu vitam finiam presentem , medietas mobilis substancie mee Molismo deferatur , altera pars fratribus Commarciaco manentibus reddatur . Si autem Dei inspiratione aliquando suscipere voluero monachilem habitum , fratres me in suum recipient consortium , totaque mea mobilis substantia mecum deferatur ad monasterium . Et quamdiu ad curiam vel mensam dominorum castri manducare voluero , tamdiu ecclesias meas in mea proprietate habebo ; cum autem illorum curia vel mensa non placuerit , magisque mense fratrum vel refectioni sociari libuerit , ecclesiarum mearum annonas et panes oblationum in communi cellario fratrum pro meo victu dabo , denarios pro meo vestitu vel necessariis ceteris michi retinebo . Sed et hoc volo ut non lateat quia fratres partem quam habebant in ecclesia , cum laude capituli , michi in vita mea tenendam concesserunt , ita videlicet ut per singulos annos duodecim persolvam denarios ob recognitionem in festivitate sancti Johannis Babtiste .

Girbertus

Commarciaco

Molismensi

Molismum

Molismo

Commarciaco


Quoniam genus humanum , carnis mole corruptibili gravatum , labilis ac defective memorie contraxit vitium , bene visum est precessoribus nostris ut quicquid ratum et indissolubile teneri vellent , fideli litterarum custodie commendarent . Eadem igitur ego Rainardus episcopus Lingonensis fretus ratione subscritum donum , ne deleatur oblivione , litteris disposui commendare . Equidem animadvertens salutem esse corporis et anime si ecclesias Dei studerem in aliquibus amplificare , adquiescens peticioni monachorum Beate Molismensis Marie , dedi eis in mensam fratrum duas ecclesias successoribusque eorum in perpetuum obtinendas : illam videlicet que est in Divite Burgo , illam etiam de Ispielent , salvo sinodali debito , paratis et eulogiis , reliquis etiam episcopi consuetudinibus , et hoc cum laude Rotgerii archidiaconi Lingonensis et omnis ejusdem loci congregationis . S . Rotgerii archidiaconi . S . Amalrici decani . S . Girardi archidiaconi . S . Herserii archidiaconi . S . Warnerii archidiaconi . S . domni Rotberti abbatis . S . Widonis de Turre . Et hoc factum est Gregorio papatum obtinente , Philippo regnante , Rainardo episcopo confirmante , Stephano cancellario dictante .

Rainardus

Lingonensis

Beate Molismensis Marie

Divite Burgo

Ispielent

Rotgerii

Lingonensis

Rotgerii

Amalrici

Girardi

Herserii

Warnerii

Rotberti

Widonis de Turre

Gregorio

Philippo

Rainardo

Stephano


Quoniam preteritarum rerum gesta melius atque firmius retinentur scripto vel littera quam cordis memoria , iccirco quandam conventionem inter nos et quendam militem habitam voluimus litteris prenotare , quatinus futurorum scientie facilius valeamus committere . Constat Molismensem ecclesiam diu in pace possedisse terram de Janniaco et ecclesiam cum omnibus ad eam pertinentibus , dono duorum fratrum Desiderii et Seguini , filiorum Rainardi de Nucerio , donec post mortem utrorum et longo post tempore calumpniatus ( est ) frater eorum minor Teodericus nomine , dicens se nunquam laudasse donum quod fratres sui fecerant . Pro hac ergo calumpnia donnus abbas Rotbertus multotiens cum eo placitatus est , donec ad ultimum dominorum et amicorum suorum multis suasionibus isdem Teodericus predictus miles , laudante Agne uxore sua , ad concordiam venire coactus est . Quam concordiam a suis et ecclesie amicis definitam isdem Teodericus gratanter adimplevit . Concessit igitur predictus miles , laudante uxore sua Agne , Deo et Sancte Marie Molismensi ecclesiam de Janniaco et atrium et totum feodum presbiteralem in pace , sicut ea libere tenuerant concessione Lingonensis episcopi R . , nichilque in his prenominatis omnino retinuit . Porro de terra exteriori mediam partem Sancte Marie in omni usu concessit , alteram mediam partem sibi retinuit . Quia vero predicta ecclesia Molismi alodium de Capella quod prope Janniacum est , suum esse ex dono Rainardi , patris ipsius Teoderici confirmabat , sic diffinitum est ut , si donnus Rotbertus abbas et fratres ecclesie ejusdem alodium sui juris esse justis assertionibus probare potuerint , ab eodem Teoderico in pace ecclesie dimitteretur ; si autem non potuerint , per medium , sicut apparet , dicta terra partiretur , et unam partem ipse , alteram ecclesia haberet . Testes sunt ex ejus parte : Milo de Nucerio , Hugo filius Gileberti , Nivardus , Hugo filius Jocerani , Martinus major Sancte Marie .

Molismensem

Janniaco

Desiderii

Seguini

Rainardi de Nucerio

Rotbertus

Teodericus

Agne

Teodericus

Agne

Sancte Marie Molismensi

Janniaco

Lingonensis

R

Molismi

Capella

Janniacum

Rainardi

Teoderici

Rotbertus

Teoderico

Milo de Nucerio

Hugo

Gileberti

Nivardus

Hugo

Jocerani

Martinus

Sancte Marie